Maji ya mvua yahifadhiwe

Maji ya mvua yahifadhiwe 

Ni kinaya kwamba kwa sasa mvua inaendelea kushuhudiwa maeneo mengi nchini ikisababisha mafuriko na mauti, ilhali miezi michache ijayo tutashuhudia ukame na njaa. 
Ni vyema kwa serikali kuweka mipango ya kuhakikisha maji ya sasa yanahifadhiwa vyema, na kutumiwa kunyunyiza mashamba wakati wa ukame badala ya kuyaacha yapotee vivi hivi tu. 
Kwa mfano, katika eneobunge la Nyando ambako mafuriko yamesababisha uharibifu na maafa, bwawa kubwa lingejengwa kuhifadhi maji hayo kisha yatumiwe kwa kilimo cha mpunga msimu wa upanzi utakapowadia. 
Kando na kuhifadhi maji, serikali kwa ushirikiano na wanasiasa kutoka maeneo yaliyoathirika, inafaa kuhakikisha inafikishia waathiriwa chakula cha msaada, maji safi na neti za kuwakinga dhidi ya mbu.